ფლანერი ო’კონორი

მერი ფლანერი ო’კონორი (; დ. 25 მარტი, 1925  —  გ. 3 აგვისტო, 1964) — ამერიკელი რომანისტი, მოთხრობების ავტორი და ესეისტი. მისი შემოქმედება 2 რომანს, 32 მოთხრობას და არაერთ რეცენზიასა თუ კომენტარს მოიცავს. 

დაიბადა სავანაში, ჯორჯია; ედვარდ და რეგინა კლაინ ო’კონორთა ერთადერთი შვილი იყო. მამამისს 1937 წელს ლუპუსის დიაგნოზი დაუსვეს და 1941 წლის თებერვალში გარდაიცვალა. მამის სიკვდილი ღრმა კვალს ტოვებს ფლანერის ცხოვრებაში.

 ბიოგრაფია 
ფლანერი საკუთარ ბავშვობას ასე აღწერდა: „ბრტყელტერფა დედისერთა ბავშვი ‘თავი-დამანებე-თორემ-გიკბენ’ კომპლექსით“. ბავშვობაში ის ადგილობრივ გაზეთში გაწერეს ქათმის გამო, რომელსაც უკან სიარული შეეძლო. მისი თქმით „ეს იყო ყველაზე საუცხოო რამ, რაც კი ოდესმე გადამხდენია. მას მერე ყველაფერი დაღმა მიდის“.

ო’კონორი პიბოდის საშუალო სკოლას ამთავრებს 1942 წელს და შემდეგ ჯორჯიის სახელმწიფო ქალთა კოლეჯში (ამჟ. ჯორჯიის კოლეჯი და სახ. უნივერსიტეტი) შედის, სადაც ინგლისურსა და სოციოლოგიას სწავლობს (ამ ბოლოს, როგორც პერსპექტივას, ის საკუთარ ნოველებში ხშირად სატირიზებას უკეთებდა). 1946 წელს მიღებულ იქნა პრესტიჟულ „აიოვას მწერალთა სახელოსნოში“ ().

1949 წელს ო’კონორი ხვდება და საბოლოოდ იღებს მოწვევას რობერტ ფიცჯერალდისა (ბერძნული ეპიკური პიესებისა და პოემების მთარგმნელი, მათ შორის „მეფე ოიდიპოსი“, „ოდისეა” და „ილიადა“) და მისი მეუღლის, სალისგან, მათთან სოფლად კონექტიკუტში საცხოვრებლად.

1951 წელს მასაც მამამისის მსგავსად ლუპუსის დიაგნოზს უსვამენ, რის შემდეგაც ის მამაპაპისეულ მამულში (ანდალუსია) ბრუნდება მილეჯვილში. აქ მას ყველანაირი სახის ფრინველით გადაჭარბებული გატაცება დასჩემდა და 100-მდე სხვადასხვა ფრინველი ჰყავდა. ის ზრდიდა იხვებს, ქათმებს, ბატებს და ნებისმიერი სახის ეგზოტიკურ ფრინველს, რომელზეც კი ხელი მიუწვდებოდა.

მიუხედავად იმისა, რომ საკმაოდ განკერძოებულ ცხოვრებას ეწეოდა, მისი ნამუშევრები გამოირჩევა ადამიანის ქცევის ნუანსების აღქმის შეუდარებელი სიღრმით.

ო’კონორი გარდაიცვალა 1964 წლის 3 აგვისტოს ბოლდვინის ოლქის საავადმყოფოში და დაკრძალულია მილეჯვილში, ჯორჯია.

 კარიერა 
ო'კონორს დაწერილი აქვს ორი რომანი და 32 მოკლე მოთხრობა, სხვა კომენტარებსა და შეფასებებს შორის. უილიამ ფოლკნერის მსგავსად სამხრეთელი მწერალი იყო, ხშირად წერდა სამხრეთულ გოთურ სტილში და ეყრდნობოდა რეგიონალურ გარემოსა და გროტესკულ ხასიათებს. დაბადებით კათოლიკეს, მისი წერა გამსჭვალულია ღრმა საკრალური ინფორმაციით. იდეა, რომ მსოფლიოს ღმერთის ხელი მართავს, ხშირად მის ნაწარმოებთა ლეიტმოტივია.

 ბიბლიოგრაფია 
 Wise Blood, 1952 
 კარგი კაცი სანთლით საძებარია, 1955 
 The Violent Bear It Away, 1960 
 A Memoir of Mary Ann (შესავლისა და ტექსტის დამუშავების ავტორი), 1962 
 Everything That Rises Must Converge, 1965 
 Mystery and Manners: Occasional Prose, ტექსტი დამუშავებულია სალი და რობერტ ფიცჯერალდების მიერ, 1969 
 The Habit of Being: Letters, დამუშავებულია სალი ფიცჯერალდის მიერ, 1979 
 The Presence of Grace and Other Book Reviews, დამუშავებულია კარტერ მარტინის მიერ, 1983 

კომპილაციები:
 Three by Flannery O'Connor (შედგება: Wise Blood, A Good Man Is Hard To Find, და The Violent Bear It Away), 1964
 Three by Flannery O'Connor (შედგება: Wise Blood, The Violent Bear It Away და Everything That Rises Must Converge), 1983
 The Complete Short Stories, 1971 
 Collected Works (შედგება Wise Blood, A Good Man Is Hard To Find, The Violent Bear It Away, და Everything That Rises Must Converge), დამუშავებულია სალი ფიცჯერალდის მიერ, 1988

დაუმთავრებელი ნამუშევრები:
 არსებობს ფრაგმენტები დაუმთავრებელი რომანისა სახელწოდებით Why Do the Heathen Rage?, რომელშიც მის რამდენიმე მოთხრობის ისტორიებს აგრძელებს, მათ შორის: "Why Do the Heathen Rage?" "The Enduring Chill," და "The Partridge Festival."

 რესურსები ინტერნეტში 
 ანდალუსია — მამაპაპისეული მამული


სქოლიო

კატეგორია:ამერიკელი მწერლები
კატეგორია:ქრისტიანი რომანისტები
კატეგორია:XX საუკუნის ამერიკელი რომანისტები
კატეგორია:XX საუკუნის ამერიკელი ქალი მწერლები
კატეგორია:XX საუკუნის ამერიკელი ესეისტები
კატეგორია:ამერიკელი ქალი ესეისტები
კატეგორია:ამერიკელი ქალი რომანისტები
კატეგორია:აიოვის უნივერსიტეტის კურსდამთავრებულები
კატეგორია:მწერლები ანბანის მიხედვით